Hei vaan. Tervetuloa Sanaa naisilta ohjelmaan.
Minun nimeni on Tarja Lappalainen.
Tänään haluan jakaa jotakin siitä, mitä Jeesus on opettanut itselleni -
Jumalan Sanan parantavasta voimasta.
Sananlaskuissa, luku 4 jae 22, sanotaan, että Jumalan Sanat...
Joitakin aikoja sitten Jumala puhui minulle profetian kautta, että -
"Ala puhumaan itsellesi terveyttä, sillä Hän haluaa parantaa."
Tiedostin heti, että se oli Sana Herralta minulle ja tartuin siihen.
Tiesin myös, mitä tarkoittaa puhua itselleen terveyttä.
Olinhan saanut jo aikaisemmin terveyden Jumalalta, -
kun hankalat selkäkivut vaivasivat.
Mitä sitten tarkoittaa se terveyden puhuminen itselleen?
Joitakin vuosia sitten mun koti- seurakunnassani Kolarissa, Lapissa, -
vieraili kolme Sanan julistajaa saman kevään aikana.
Jokainen heistä opetti tästä samasta aiheesta.
He tulivat aivan eri tahoilta, -
eivätkä tienneet toistensa käynneistä tai opetuksista yhtään mitään.
Sekin vahvisti minulle, että tässä on Jumalan viesti, -
joka on syytä ottaa todesta.
Nämä ihmiset kertoivat, kuinka he olivat parantuneet -
tarttumalla Jumalan Sanan lupauksiin.
He olivat lukeneet päivittäin, useitakin kertoja päivässä, -
ääneen Raamatusta jakeita, joissa Jumala lupaa parantaa.
He julistivat Sanan totuutta henkivalloille ja itselleen -
ja kiittäen Jumalalle. Tuntui miltä tuntui.
Ja tietysti myös rukoilivat ja pyysivät esirukousta muilta uskovilta.
Ja saivat parantumisen. Kiitos Herralle.
He eivät luovuttaneet ennekuin saivat vastauksen rukouksiinsa ja -
saivat terveyden.
Yksi heistä oli parantunut mm. vaikea-asteisesta syövästä.
Eikä tämä ole tapahtunut jossakin kaukana Amerikassa vaan Suomessa.
Yksi heistä tosin on asunut Suomessa vain tilapäisesti -
mutta toiset on ihan suomalaisia.
Juuri noihin aikoihin mulla oli alaselkä ollut pitkään kipeä.
Eikä siihen tuntunut auttavan mitkään kuntoutukset eikä mitkään konstit.
Välillä selkä oli parempi ja välillä oikein hankala.
Sinä keväänä mä päätin tarttua Jumalan antamaan vinkkiin -
ja aloin lukea päivittäin ääneen -
parantumista koskevia Raamatunjakeita, kuten Jes. 53:4-5.
Täällä sanotaan näin:
Jesajan kautta Jumala ilmoitti jo satoja vuosia -
ennen Jeesuksen syntymää -tässä jakeessa-,
että Jeesus ottaa meidän syntien lisäksi päällensä myös sairaudet.
Parantuminen perustuu ihan täysin Jeesuksen sovitustyöhön.
Matteus taas kertoo evankeliumissaan, -
miten Jesajan kautta tullut ennustus toteutui ihan konkreettisesti.
Matt. 8:16-17
Mä en muista, kuinka pitkä aika siinä meni ennen kun alkoi jotain tapahtua -
mutta jatkoin Raamatun lupausten ääneen lukemista ja rukousta -
kunnes sain parantumisen selkääni.
Nautin Jumalan Sanaa lääkkeenä mun ruumiille, -
ihan niin kuin luin Sananlaskuista, että se on lääke meidän ruumiille.
Herra puhui myös profetian kautta eräällä venäjän matkalla -
ihan tuntemattoman ihmisen kautta, että Jeesus parantaa mun selän.
Hän ei tiennyt mitään mun asioista, tämä ihminen.
Jossakin vaiheessa huomasin, ettei mun selkä olekaan enää kipeä.
Kiitos ja kunnia Jumalalle.
Se Jumalan työ on kestänyt. Selkä on yhä hyvässä kunnossa.
Nyt palaan siihen, mistä alussa mainitsin, -
että Jumala kehotti puhumaan itselleni terveyttä, koska Hän haluaa parantaa.
Tämä tapahtui myöhemmin, vasta selän parantumisen jälkeen, -
joten minulla oli jo kokemusta siitä, -
miten puhua itselleen terveyttä Jumalan Sanasta.
Ymmärsin myös, että nyt on kyse keliakian parantumisesta.
Olin sitä rukoillut jo pidemmän aikaa ja mulla oli kova halu -
saada syödä kaikkia ruokia.
Olin jo jonkun aikaa kokenut, että gluteeniton ruokavalio -
erotti minut jollakin tavalla ateria- yhteydestä muiden ihmisten kanssa.
Varsinkin matkoilla piti olla aina omia eväitä mukana -
ja oli huolehdittava etukäteen, että määränpäässä on tarjolla -
jotakin gluteenitonta ruokaa.
Keliakiaan ei ole mitään lääketieteellistä parannuskeinoa.
On vain noudatettava gluteenitonta ruokavaliota lopun ikäänsä.
Eli se mihin ryhdyin, se oli inhimillisesti mahdoton yritys.
Mutta luotin siihen, että Jeesus parantaa minut, kuten oli luvannut -
ja myös Sana lupaa niin.
Kokosin A4:lle kymmenkunta Raamatunjaetta, -
joissa puhutaan parantumisesta. Mm. nuo edellä lukemani jakeet -
Jesajan kirjasta ja Matteuksen evankeliumista.
Matteuksen evankeliumin 4. luvussa kerrotaan, -
kuinka Jeesus kulki kaikkialla Galileassa.
Hän opetti, julisti valtakunnan evankeliumia -
ja paransi kaikenlaisia tauteja ja vaivoja.
Siellä kerrotaan, että Hänen luokseen tuotiin kaikki sairaat -
ja Hän paransi heidät.
Jeesus on ihan sama eilen, tänään ja iankaikkisesti, -
niin kuin sanotaan Heprealaiskirjeessä.
Mitä tästä voi muuta päätellä, kuin sen, että Jeesus parantaa tänäänkin.
Ei Hän ole muuttunut mitenkään.
Kyllä Jeesus tekee samoja tekoja nytkin kuin Matteuksen päivinä.
Niin sitten jatkoin päivittäin Sanan lääkkeen syömistä.
Luin ääneen jakeita siitä mun A4:sta.
Tietysti myös rukoilin ja pyysin Jeesukselta parantumista.
Vetosin Jumalan Sanan lupauksiin.
Mä halusin todellakin parantua.
Lisäksi mulla oli erityinen pyyntö Herralle.
Nimittäin mulla ei ollut välittömiä oireita tai vaivoja, -
jos söin jotain gluteenipitoista.
Joten en voinut oireista tai oireettomuudesta päätellä -
olinko parantunut vai en.
Siksi rukoilin, että Jeesus ilmoittaa mulle selvästi, -
milloin voin jättää sen ruokavalion pois.
Siinä kului joitakin kuukausia ja -
Pirkko Vesavaara tuli kokousvierailulle sinne lähiseudulle.
Sen kokouksen lopussa Pirkon kautta tuli minulle -
henkilökohtainen tiedonsana. Hän sanoi, että -
"Kaikki, mitä maa kasvaa, on syötäväksi kelpaavaa.".
Siinä se oli, Jumalan ilmoitus, että voin jättää ruokavalion pois.
Ei Pirkko tiennyt mitään mun asioistani.
En kertonut siitä asiasta vielä kenellekään. Vain aviomieheni tiesi.
Aloin syödä myös tavallista leipää ja muuta gluteenipitoista.
Ensi vatsa tuntui sanovan "Ei tällaista ruokaa tänne".
Olin ollut sillä ruokavaliolla jo 14 vuotta, niin olihan se -
aikamoinen shokki ja muutos vatsavärkille.
Tietenkin sielunvihollinen koetti uskotella "Ethän sä parantunut ole.".
Usko oli kyllä koetuksella mutta päätin kuitenkin jatkaa Jumalaan luottaen.
Keliakiahan voidaan todeta verikokeella vasta sitten, -
kun on syöty gluteenipitoista ruokaa 2-3 kuukautta, -
joten niin kauan mun piti sinnitellä.
Tosin vatsakin alkoi vähitellen tottua ja sopeutua uusiin ruokatottumuksiin.
Tein ensin kotona keliakiatestin, jonka saa nykyään ostaa apteekista.
Testi näytti hyvältä. Ei mitään merkkiä keliakiasta.
Siitä rohkaistuneena päätin pyytää -
ihan oikeaa keliakiatestiä tehtäväksi terveyskeskuksessa.
Siinä kokeessa tutkitaan, onko veressä keliakian vasta-aineita.
Ja vau, se tulos oli puhdas. Ihanaa. Kiitos Herralle.
Mä olin parantunut keliakiasta.
Siinä vaiheessa uskalsin myös julkaista parantumisen.
Nyt saan syödä kaikkea, mitä maa kasvaa.
Jumalalle on kaikki mahdollista.
Raamatun mukaan usko tulee kuulemisesta -
ja kuuleminen Jumalan sanasta.
Usko vahvistuu Sanan totuudesta ja lupauksista.
Joskus aikaisemmin suhtauduin kummallisesta Raamatun lupauksiin.
Ne ei oikein merkinnyt mulle mitään. Jotenkin vain ohitin ne.
En ymmärtänyt, mitä vaikutusta niillä voisi olla mulle.
Vähitellen Jumala teki työtä mun asenteessani ja -
aloin ymmärtää, että Jumalan lupauksilla onkin merkitystä.
Ja että Jumala todella tarkoittaa, mitä Hän sanoo.
Hänellä on valtava halu parantaa ja eheyttää meitä, -
että voisimme elää täyttä elämää.
Ja että Hänen elämänsä voisi tulla näkyviin meidän kautta.
Jeesus tuli tekemään tyhjäksi paholaisen teot.
Sairaudetkin ovat perimmiltään vihollisen aikaansaannosta.
Jeesus on tullut antamaan yltäkylläisen elämän, -
niin Joh. 10:10 vakuuttaa.
Kun Jeesus ristillä otti kantaakseen meidän sairautemme,
ei hän tehnyt sitä huvinvuoksi, niin että parantumisen lahja -
laitettaisiin johonkin hyllylle hyödyttömänä.
Ei, vaan Raamattu sanoo selvästi, että Jumala tahtoo parantaa.
Miksi muuten Jeesus olisi ottanut vastaan kaikki ne lyönnit?
Juuri niissä Jeesuksen haavoissa meillä on parantuminen, -
kuten Jesaja ilmoitti.
Jumala ei moiti sinua, jos olet sairas -
tai jos et ole parantunut rukouksista huolimatta.
Et ole yhtään huonompi tai vähemmän rakastettu sen takia, että sairastat.
Jumala sanoo olevansa juuri sairaiden ja särkyneiden luona, -
tehdäkseen heille hyvää. Hän on myös lohdutuksen Jumala.
Rohkaisen sinua tarttumaan Jumalan lupauksiin, -
sillä ne kuuluu myös sinulle. Jeesus rakastaa sinua ihan valtavasti -
sillä isolla Jumalan sydämellä ja saat olla turvallisella mielellä.
Siunausta elämäsi seikkailuun.
Tekstitys: Annukka Eskola